**PITANJA I ODGOVORI PDP**

**https://min-kulture.gov.hr/istaknute-teme-12/obavijesti-vezane-uz-potrese-19796/24212**

**FOND: Fond solidarnosti Europske unije i Mehanizam oporavka i otpornosti u okviru Nacionalnog plana oporavka i otpornosti 2021.-2026.**

**NAZIV POZIVA: Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije - Druga izmjena Poziva**

**ROK ZA PODNOŠENJE PP: 28.11.2023.**

**NADLEŽNO TIJELO: Ministarstvo kulture i medija**

**OZNAKA POZIVA: KLASA: 612-08/22-01/0005)**

**TIP NATJEČAJA: javni poziv**

**ROK ZA ODGOVOR NA PITANJE (UzP): sedam dana (obrađena pitanja primljena do 18.08.2023.)**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** |  |
|  | **OBJAVA SVIH PITANJA/ODGOVORA IZ VERZIJE \_\_:** |  |
| **RB** | **DATUM ZAPRIMANJA PITANJA:** | **DATUM ODGOVORA NA PITANJE:** |
|  | 2. kolovoza 2023.  1. U okviru prijave na gore navedeni poziv objavljen 01.08.2023. godine traži se kao sastavni dio dopune prijave pod brojem 4. Završno izvješće stručnog nadzora o izvedenim radovima koji su financirani iz FSEU.  Molimo pojašnjenje, je li ovdje riječ o završnom izvješću za radove koji su izvršeni do 30.06.2023., ili je riječ o završnom izvješću za projekte konstruktivne obnove koji su završeni odnosno ne nastavljaju se radovi nakon 30.06.2023., već su radovi potpuno završeni i izdana je okončana situacija?  Ovdje stoji opaska “ako je primjenjivo” pa vas molimo pojašnjenje te opaske?  2. Pod rednim brojm 7. također se traži Izvješće o energetskom pregledu i važeći energetski certifikat prije obnove za zgrade. Za zgrade koje nisu u upotrebi realno se prema uputama projektanta ne može izrađivati Izvješće prije obnove jer nema osnove. Ovdje nas zanima je li vaša “opaska ako je primjenjivo” ostavlja prostor da se za takve građevine ne podnosi Izvješće u prijavi već se umjesto izvješća može priložiti izjava projektanta ili nadzora da zgrada nije u upotrebi? | 1. Završno izvješće stručnog nadzora o izvedenim radovima koji su financirani iz FSEU potrebno je dostaviti ukoliko su radovi konstrukcijske obnove u potpunosti završeni i ispostavljena okončana situacija. Zbog toga je stavljena opaska“*ako je primjenjivo*”. Ukoliko radovi nisu završeni stručni nadzor će izraditi privremeno izvješće za radove financirane iz Fonda solidarnosti Europske unije do 30.06.2023. godine, a završno izvješće će dostaviti kada radovi budu okončani.  2. Moguće je izraditi energetski certifikat iako se zgrada ne koristi jer se rade proračuni na standardnom propisanom korištenju zgrade. Jedino u slučaju da je zgrada oštećena (nije zatvorena) onda nije moguće izraditi energetski certifikat pa je dovoljno imati projekt racionalne energije i toplinske zaštite (a ne elaborat) s Iskaznicom energetskog svojstva zgrade sukladno važećem Tehničkom propisu o racionalnoj uporabi energije i toplinskoj zaštiti u zgradama. Ušteda primarne energije se dokazuje kroz projekt a ne energetski certifikat i to kao ušteda između postojećeg i budućeg stanja (ili ako je zgrada oštećena može se odrediti kao razlika stanja prije potresa i nakon obnove).  Međutim, kod rekonstrukcije postojeće zgrade kojom se negrijana zgrada koja nije bila namijenjena za grijanje prenamjenjuje u prostor korisne površine grijanog dijela zgrade mišljenje NKT-a je kako nije moguće postići uštede projektirane potrošnje energije (Qhnd ili Eprim) od najmanje 20%, te slijedom navedenog, nije zadovoljen osnovni uvjet propisan u poglavlju 6. Inicijativa: Obnova zgrada, Nacionalnog plana oporavka i otpornosti za nastavak financiranja iz istog. |
|  | 4. kolovoza 2023.  Jesu li na Poziv Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brod¬sko-po¬savske županije, Koprivničko-križevačke županije i Bjelovarsko-bilogorske županije – druga izmjena prihvatljivi projekti koji se provode u sklopu Programa provedbe mjera zaštite kulturne baštine oštećene u potresu putem jednostavne izravne dodjele bespovratnih financijskih sredstava iz Fonda solidarnosti Europske unije? | Zgrade na kojim je provedba mjera zaštite financirana putem Poziva za jednostavnu izravnu dodjelu bespovratnih financijskih sredstava iz Fonda solidarnosti Europske unije nije moguće financirati iz ovog Poziva. |
|  | 8. kolovoza 2023.  1. Trenutačno smo u procesu projektiranja cjelovite obnove za građevinu koja se sastoji od uličnog i dvorišnog dijela, koji su konstruktivno i funkcionalno povezani, i čine jednu cjelinu. Također, u dvorištu se nalazi samostojeći objekt, koji je konstruktivno temeljnom konstrukcijom povezan sa dvorišnim dijelom, te funkcionalno, instalacijama, produktovodima i komunikacijama. Za predmetni objekt je izrađen glavni projekt, te ishođena pravomoćna građevinska dozvola. Nakon izrađenog glavnog projekta konstruktivne obnove, u skladu sa kojim su izvedeni radovi, izraditi će se izmjena i dopuna građevinske dozvole, kako bi se glavni projekti uskladili sa izvedenim radovima konstruktivne obnove. Građevina nije pojedinačno zaštićeno kulturno dobro, ali se nalazi u zaštićenoj kulturno povijesnoj cjelini. Radovi konstruktivne obnove su obuhvaćali ulični dio građevine, dok dvorišni dio i samostojeća građevina nisu bili predmet obnove, jer na dvorišnom dijelu, kao i na samostojećoj građevini nisu detektirana oštećenja, jer su ti dijelovi izvedeni kasnije, sa glavnom nosivom konstrukcijom od omeđenog ziđa, te stropnim a.b.pločama.  U konačnici sve navedene građevine će biti međusobno povezane (konstruktivno, funkcionalno).  Pitanje glasi : da li će nam biti prihvatljivi svi troškovi cjelovite obnove za predmetnu građevinu i sve njene sastavne dijelove ?  2. Korisnik smo vaučera za dodjelu bespovratnih financijskih sredstava putem jednostavne izravne dodjele bespovratnih financijskih sredstava. Obzirom da ministarstvo za projekt nije bilo predvidjelo potpisivanje dodatka ugovora kako bi se projekt mogao prijaviti na II izmjenu poziva na dodjelu bespovratnih financijskih sredstava, ovim putem vas molimo da uzmete u razmatranje mogućnost prijave za cjelovitu obnovu. Problem je što natječaji na koje bi se i mogli prijaviti (kao energetska obnova zgrada sa statusom kulturnog dobra) decidirano kažu da zgrada ne smije biti oštećena u potresu! Postoji li mogućnost da se ovaj projekt i projekti poput našeg sufinanciraju iz državnog proračuna kao što će se financirati nastavak konstruktivne obnove nakon 30.6.2023 kao i projekti za vjerske zajednice koje nisu prihvatljive za cjelovite obnove II izmjenom poziva? | 1. Ukoliko zgrada i njeni dijelovi čine funkcionalnu i konstrukcijsku cjelinu i zgrada ili njen dio je bio oštećen potresom, cjelovitu i energetsku obnovu zgrade je moguće provesti u cijelosti kao nastavak obnove. Međutim, zasebna samostojeća zgrada koja nije oštećena u potresu ne može biti predmet ovog Poziva.  2. Zgrade na kojim je provedba mjera zaštite financirana putem Poziva za jednostavnu izravnu dodjelu bespovratnih financijskih sredstava iz Fonda solidarnosti Europske unije nije moguće financirati iz ovog Poziva. Mogućnosti financiranja nastavka obnove zgrada koje nisu financirane putem ovog Poziva nije moguće razmatrati unutar ovog Poziva. |
|  | 14. kolovoza 2023.  Na Vašim web stranicama nalazi se druga izmjena Obrasca 9 – usklađenost projektnog prijedloga s DNSH načelom.  Prilikom preuzimanja Obrasca 9 s Vaše web stranice prva stranica je od Obrasca 8 - Izjava glavnog projektanta o usklađenosti projektnog prijedloga s DNSH načelom.  Dok u e- sustavu prilikom preuzimanja Obrasca 9 naveli ste da se radi o četvrtoj izmjeni te se u naslovu ne spominje Sisačko-moslavačka županija već se poziva na zagrebački potres od 22. ožujka, 2020.godine.  Molim Vas pomoć što da radimo, koji obrazac da koristimo prilikom prijave projektnog prijedloga.  Također u privitku dostavljam spomenute obrasce da vidite o čemu se točno radi. | Navedeni nedostatak je otklonjen na web stranici i u eSustavu. |